
Iluuisutamise Eesti Meistrivõistluste piletihindade kehtestamine
1. Asjaolud ja menetluse käik

Narva Jäähallis toimuvad ajavahemikul 18.-19.12.2010 iluuisutamise Eesti Meistrivõistlused. Narva Paemurru Spordikooli juhtkond pöördus Narva Linnavalitsuse Kultuuriosakonna poole palvega kehtestada nimetatud ürituse piletihinnad. Piletid kehtivad üks päev.
2. Õiguslikud alused
Vastavalt kohaliku omavalitsuse korralduse seaduse § 30 lõikele 3 kehtestab linnavalitsus oma korraldusega linna asutuse poolt osutatavate teenuste hinnad.
3. Otsus

Kehtestada 18.-19.12.2010 Narva Jäähallis toimuvate iluuisutamise Eesti Meistrivõistluste piletihinnad järgmiselt:
· täiskasvanute päevapilet                               30 krooni (1,92 eurot)                

· alaealiste ja pensionäride päevapilet            15 krooni (0,96 eurot)
4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.
4.2 Käesolev korraldus jõustub seadusega sätestatud korras.

